มันนี่ทูเดย์
คลังโยนธปท.ดูแลบาท
19 ส.ค. 2559

คลังโยนธปท.ดูแลบาท
นายสมชัย สัจจพงษ์ ปลัดกระทรวงการคลัง เปิดเผยว่า การดูแลค่าเงินบาทที่แข็งค่าในช่วงนี้ เป็นหน้าที่ของธนาคารแห่งประเทศไทย (ธปท.) ซึ่งที่ผ่านมาคลังได้สนับสนุน ธปท. โดยการอนุมัติมาตรการดูแลเงินทุนไหลเข้าไปหมดแล้ว ตั้งแต่มาตรการระดับเบาไปจนถึงมาตรการระดับหนัก ขึ้นอยู่กับ ธปท. ว่าจะเลือกใช้มาตรการในแต่ระดับให้เหมาะสมกับสถานการณ์อย่างไร ส่วนค่าเงินบาทตอนนี้แข็งค่ามากและเร็วเกินไปหรือไม่ ต้องดูเทียบกับประเทศคู่แข่งขัน ซึ่ง ธปท.ติดตามเรื่องดังกล่าวอย่างใกล้ชิด เพื่อไม่ให้กระทบการส่งออกของไทย
บสก.ขายเอ็นพีเอราคาถูก
นายสมพร มูลศรีแก้ว รองกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) หรือ BAM เปิดเผยว่า ในช่วงระหว่างวันที่ 18-21 ส.ค. 2559 บสก.ได้นำทรัพย์สินรอการขายกว่า 400 รายการ มูลค่า 3,800 ล้านบาท ไปจำหน่ายในงาน “NPA &amp; Resale Home 2016”  ณ ศูนย์การประชุมแห่งชาติสิริกิติ์ โดยลูกค้าที่ซื้อทรัพย์ราคาอนุมัติขายไม่เกิน 2 ล้านบาท (เงินสด) ได้รับฟรีค่าธรรมเนียมการโอนกรรมสิทธิ์